《元旦与可大江行》
宋代·丘葵

日出潮回生紫烟，水光春色弄春妍。
底须椒柏来为颂，且与鸥春叙隔年。
风动微波靴面皱，苔粘枯石佛头圆。
老来须与溪童乐，争倚芦花学放船。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。